ORDE do 22 de xuño de 2005 pola que se aproba a conta xeral de liquidación e se distribúe o caudal remanente da herdanza intestada de José Rodríguez Veloso.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/08/2005

Antecedentes.
Por comunicación do Xulgado de Primeira Instancia número dez de Vigo iniciouse o expediente para o recoñecemento da Comunidade Autónoma de Galicia como herdeira do abintestato de José Rodríguez Veloso, de acordo co disposto nos artigos 153 e 154 da Lei 4/1995, do 24 de maio, do dereito civil de Galicia, que regulan a sucesión intestada a favor da Comunidade Autónoma de Galicia.
José Rodríguez Veloso, co derradeiro domicilio en Gondomar, finou o 2 de xullo de 2000 sen ter outorgado testamento, segundo o certificado de últimas vontades.
Por auto de declaración de herdeiros do 20 de maio de 2003 o Xulgado de Primeira Instancia número dez de Vigo declarou vacante a súa herdanza adxudicando esta á Comunidade Autónoma de Galicia.
O 4 de maio de 2004 publicouse no Diario Oficial de Galicia o anuncio polo que se daba publicidade á apertura do prazo de información pública do dito expediente, sendo con data do 10 de maio de 2004 e no prazo previsto, cando a Asociación de Padres de Niños Paralíticos Cerebrales de A Coruña, ASPACE, solicitou a súa inclusión na repartición da citada herdanza.
Fundamentos xurídicos.
Lei 4/1995, do 24 de maio, do dereito civil de Galicia, artigos 153 e 154, Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega, Decreto 50/1989, do 9 de marzo, polo que se aproba o Regulamento que executa a Lei 3/1985, Lei 30/1992, do 26 de novembro, de réxime administrativo das administracións públicas e do procedemento administrativo común, Código Civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da herdanza e feitas as correspondentes propostas de distribución do caudal hereditario,
RESOLVO:
Primeiro.
Estimar conforme a seguinte conta xeral de liquidación da herdanza de José Rodríguez Veloso:
Bens e dereitos:Valor
-Tesouraría:
Caixa Nova c/c 2080 0035 17 0000081458533,97 A
Total de bens e dereitos533,97 A
Bens e dereitos:Valor
-Gastos:
Rexistro da Propiedade nº 1 Santiago de C.10,46 A
Rexistro da Propiedade nº 1 Vigo13,94 A
Rexistro da Propiedade nº 2 Vigo6,97 A
Rexistro da Propiedade nº 3 Vigo13,94 A
Rexistro da Propiedade nº 4 Vigo10,46 A
Rexistro da Propiedade nº 5 Vigo13,94 A
Total de gastos69,71 A
Total líquido464,26 A
Segundo.
Tendo en conta:
-O caudal hereditario remanente líquido resultante: 464,26 A.
-Os pagamentos realizados pola Consellería de Economía e Facenda: 69,71 A.
En atención ao destino cultural ou asistencial a que están afectos os bens hereditarios, á preferencia da radicación dos establecementos e institucións que poden ser beneficiarias e as solicitudes presentadas, tendo en conta que o ámbito de actuación da asociación que solicitou a repartición da herdanza non inclúe o derradeiro domicilio do causante e que os citados fins pódense realizar directamente pola Comunidade Autónoma de Galicia:
a) Ordenar o destino de 69,71 A á Consellería de Economía e Facenda en compensación dos pagamentos realizados por este departamento a conta do citado caudal hereditario.
b) Que se proceda ao ingreso na Caixa Xeral do Tesouro da Comunidade Autónoma de Galicia da cantidade líquida remanente, que ascende a 464,26 A, co apercibimento de que este importe deberá quedar afecto a establecementos de asistencia social ou institucións de cultura, preferentemente radicados na última residencia do causante, concello de Gondomar e, en todo caso, en territorio galego.
Terceiro.
Esta resolución pon fin á vía administrativa e contra dela poderase interpoñer recurso potestativo de reposición no prazo dun mes, contado desde o día seguinte ao da súa notificación, perante este órgano administrativo de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contencioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme o disposto nos artigos 46, 10 e 14 da Lei 29/1998, reguladora da
xurisdición contencioso-administrativa, sen prexuízo de que o interesado considere exercitar calquera outro recurso que estime oportuno.
Santiago de Compostela, 22 de xuño 2005.
José Antonio Orza Fernández
Conselleiro de Economía e Facenda